Document ID: 31981R0940

*****
ΚΑΝΟΝΙΣΜΟΣ (ΕΟΚ) αριθ. 940/81 ΤΗΣ ΕΠΙΤΡΟΠΗΣ
της 7ης Απριλίου 1981
περί των δηλώσεων των εκτάσεων που χρησιμοποιούνται για την παραγωγή υλικών αγενούς πολλαπλασιασμού της αμπέλου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3456/80 (2), και ιδίως το άρθρο 28 παράγραφος 4,
Εκτιμώντας:
ότι το άρθρο 27 του κανονισμού (ΕΟΚ) αριθ. 337/79 προβλέπει ότι τα Κράτη μέλη παρακολουθούν με ετήσιες έρευνες τις εκτάσεις για την παραγωγή υλικών αγενούς πολλαπλασιασμού της αμπέλου· ότι η υποχρέωση αυτή επιβάλλεται τη στιγμή που το σύστημα των στατιστικών ερευνών αντικαθιστά το αμπελουργικό κτηματολόγιο· ότι συντρέχει επομένως λόγος καταργήσεως του κανονισμού (ΕΟΚ) αριθ. 1894/68 της Επιτροπής (3), προβλέποντας ταυτόχρονα τις λεπτομέρειες των ερευνών αυτών·
ότι η διοργάνωση αποτελεσματικού ελέγχου της παραγωγής και εμπορίας των υλικών αγενούς πολλαπλασιασμού της αμπέλου από τα Κράτη μέλη απαιτεί ατομικές δηλώσεις των παραγωγών για τις μητρικές φυτείες υποκειμένου αμπέλου και τα φυτώρια που χρησιμοποιούνται για την προμήθεια υλικών αγενούς πολλαπλασιασμού της αμπέλου·
ότι, αποβλέποντας στην τεχνική απλούστευση, κρίνεται σκόπιμη η χρησιμοποίηση των δηλώσεων που ήδη διαθέτουν τα Κράτη μέλη, δυνάμει της ιδίας νομοθεσίας τους, για να διευκολυνθεί ο έλεγχος της παραγωγής υλικών αγενούς πολλαπλασιασμού της αμπέλου ·
ότι πρέπει να προβλεφθεί ότι οι δηλώσεις θα υποβληθούν βάσει των διαφόρων κατηγοριών υλικών που καθορίζονται από την οδηγία 68/193/ΕΟΚ του Συμβουλίου της 9ης Απριλίου 1968 περί της εμπορίας των υλικών αγενούς πολλαπλασιασμού της αμπέλου (4), όπως τροποποιήθηκε τελευταία από την οδηγία 78/692/ΕΟΚ (5)·
ότι, προκειμένου να καταστεί δυνατή η παρακολούθηση της παραγωγής των φυτωρίων, είναι αναγκαίο να υπάρχουν ετήσιες δηλώσεις για τον αριθμό των φυτευμένων μοσχευμάτων φυτωρίου και των εμβολιασμένων μοσχευμάτων·
ότι ο υπολογισμός του ποσοστού επί τοίς εκατό ριζοβολίας των φυτευμένων μοσχευμάτων φυτωρίου και των εμβολιασμένων μοσχευμάτων, αποτελεί χρήσιμο στοιχείο για την παρακολούθηση της εξελίξεως της αγοράς υλικών αγενούς πολλαπλασιασμού της αμπέλου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κάθε φυσικό ή νομικό πρόσωπο, ή ομάδα τέτοιων προσώπων, το οποίο:
α) πληροφορεί τις αρμόδιες αρχές σύμφωνα με το άρθρο 30β παράγραφος 2 του κανονισμού (ΕΟΚ) αριθ. 337/79 με έγγραφη δήλωση:
- για την πρόθεσή του να προβεί σε εκρίζωση ή αναφύτευση μητρικής φυτείας υποκειμένου αμπέλου ή σε νέα φύτευση επιτρεπομένης μητρικής φυτείας υποκειμένου αμπέλου,
ή
- ότι έχει προβεί σε εκρίζωση, αναφύτευση ή νέα φύτευση μητρικής φυτείας υποκειμένου αμπέλου,
αναγράφει στη δήλωση αυτή τουλάχιστον τα πληροφοριακά στοιχεία που αναφέρονται στο άρθρο 2 παράγραφος 1·
β) εκμεταλλεύεται ή αναθέτει την εκμετάλλευση φυτωρίου την 1η Ιουλίου του τρέχοντος έτους, για εμπορικούς σκοπούς, ειδοποιεί περί αυτού τις αρμόδιες αρχές με έγγραφη δήλωση, αναγράφοντας τουλάχιστον τα πληροφοριακά στοιχεία που αναφέρονται στο άρθρο 2 παράγραφος 2.
2. Η εκμετάλλευση φυτωρίου, από κάθε πρόσωπο ή ομάδα προσώπων που αναφέρεται στην παράγραφο 1, με σκοπό την κάλυψη των ιδίων αναγκών των αμπελοκαλλιεργητών και των φυτωριούχων, θεωρείται ως ασκουμένη για εμπορικούς σκοπούς κατά την έννοια της παραγράφου 1 υπό β.
3. Η παραγωγή φυτών αμπέλου σε μπάλες χώματος, σε γλάστρες ή άλλα δοχεία, θεωρείται επίσης σαν εκμετάλλευση φυτωρίου.
4. Τα Κράτη μέλη δύνανται να απαλλάσσουν τα φυσικά ή νομικά πρόσωπα ή ομάδες προσώπων που αναφέρονται στην παράγραφο 1 υπό β από τις δηλώσεις που γίνονται δυνάμει της εν λόγω παραγράφου ή των παραγράφων 2 και 3, εάν λαμβάνουν ετησίως τις ενδείξεις που προβλέπονται στις εν λόγω παραγράφους μέσω άλλων εγγράφων δηλώσεων που πραγματοποιούνται κατ' εφαρμογή εθνικών διατάξεων.
5. Οι ορισμοί που εμφαίνονται στο άρθρο 2 της οδηγίας 68/193/ΕΟΚ λαμβάνονται υπόψη για την εφαρ
μογή του παρόντος κανονισμού. Οι κατηγορίες υλικών αγενούς πολλαπλασιασμού της αμπέλου είναι αυτές που ορίζονται στην εν λόγω οδηγία.
Κατά την έννοια του παρόντος κανονισμού, ως εμβολιασμένα μοσχεύματα νοούνται τα εμβολιασμένα αλλά μη έρριζα τμήματα κληματίδων.
Άρθρο 2
1. Οι δηλώσεις που αναφέροντται στο άρθρο 1 παράγραφος 1 υπό α και αφορούν τις μητρικές φυτείες υποκειμένου αμπέλου, περιλαμβάνουν τουλάχιστον τις ακόλουθες ενδείξεις:
- ονομα και διεύθυνση του δηλούντος,
- αριθμό ταυτότητος του δηλούντος στις αρμόδιες αρχές,
- ονομα και διεύθυνση του ιδιοκτήτη του αγροτεμαχίου που χρησιμοποιείται για την παραγωγή υλικών αγενούς πολλαπλασιασμού της αμπέλου,
- αναγκαίες ενδείξεις για την εξακρίβωση της ταυτότητος του αγροτεμαχίου αυτού,
- εκταση του αγροτεμαχίου υποδιαιρούμενη κατά ποικιλία υποκειμένου της αμπέλου·
- αν πρόκειται για αναφύτευση ή νέα φύτευση:
- κατηγορία χρησιμοποιουμένων υλικών πολλαπλασιασμού,
- ονομα και διεύθυνση του προμηθευτή των υλικών αυτών·
- αν πρόκειται για εκρίζωση:
- κατηγορία των εκριζωμένων πρέμνων,
- ετος φυτεύσεως.
2. Οι δηλώσεις που αναφέρονται στο άρθρο 1 παράγραφος 1 υπό β και αφορούν τα φυτώρια, περιλαμβάνουν τουλάχιστον τις ακόλουθες ενδείξεις:
α) όνομα και διεύθυνση του δηλούντος·
β) αριθμό ταυτότητος του δηλούντος στις αρμόδιες αρχές·
γ) όσον αφορά τα φυτευμένα υλικά πολλαπλασιασμού:
- ονομα και διεύθυνση του ιδιοκτήτη του αγροτεμαχίου που χρησιμοποιείται για την παραγωγή υλικών αγενούς πολλαπλασιασμού της αμπέλου,
- αναγκαίες ενδείξεις για την εξακρίβωση της ταυτότητας του αγροτεμαχίου αυτού,
- συνολική έκταση του αγροτεμαχίου,
- τον αριθμό φυτευμένων μοσχευμάτων φυτωρίου, υποδιαιρεμένο κατά ποικιλία αμπέλου και κατηγορία,
- τον αριθμό των φυτευμένων εμβολιασμένων μοσχευμάτων, υποδιαιρεμένο κατά εμβόλιο και κατηγορία, με ένδειξη υποκειμένου αμπέλου.
δ) Όσον αφορά τα υλικά πολλαπλασιασμού που χρησιμοποιούνται για το φορτσάρισμα φυτών σε μπάλες χώματος, σε γλάστρες ή άλλα δοχεία, ή σύμφωνα με άλλες τεχνικές, τον αριθμό των μοσχευμάτων και εμβολιασμένων μοσχευμάτων, υποδιαιρεμένο κατά εμβόλιο και κατηγορία, με ένδειξη του υποκειμένου αμπέλου.
Τα Κράτη μέλη δύνανται να απαιτούν συμπληρωματικές ενδείξεις.
Άρθρο 3
1. Τα Κράτη μέλη προβαίνουν σε διαλογή των δηλώσεων που αναφέρονται στο άρθρο 1 παράγραφος 1.
2. Κάθε έτος, πριν από την 31η Μαρτίου του έτους που έπεται της αμπελουργικής περιόδου στη διάρκεια της οποίας έγινε η δήλωση, τα Κράτη μέλη γνωστοποιούν στην Επιτροπή, στο πλαίσιο της ανακοινώσεως επί της εξελίξεως του αμπελουργικού δυναμικού που αναφέρεται στο άρθρο 30γ παράγραφος 1 του κανονισμού (ΕΟΚ) αριθ. 337/79, όσον αφορά τις μητρικές φυτείες υποκειμένου αμπέλου, για κάθε διοικητική ενότητα που αναφέρεται στο άρθρο 4 παράγραφος 3 του κανονισμού (ΕΟΚ) αριθ. 357/79, την έκταση που καταλαμβάνει κάθε ποικιλία υποκειμένου αμπέλου υποδιαιρεμένη κατά κατηγορίες.
Οι διοικητικές ενότητες, στις οποίες η συνολική έκταση των μητρικών φυτειών υποκειμένου αμπέλου παραμένει κατώτερη των 10 εκταρίων, δύνανται να αναφερθούν ομαδικά.
3. Κάθε έτος, πριν από την 31η Μαρτίου του έτους που έπεται της αμπελουργικής περιόδου στη διάρκεια της οποίας έγινε η δήλωση, τα Κράτη μέλη γνωστοποιούν στην Επιτροπή, όσον αφορά τα φυτώρια,
α) υποδιαιρώντας κατά ποικιλία και κατά κατηγορία:
- τον αριθμό των φυτευμένων μοσχευμάτων φυτωρίου και εμβολιασμένων μοσχευμάτων με εκτίμηση των ποσοστών ριζοβολίας επί τοίς εκατό,
- τον αριθμό των μοσχευμάτων φυτωρίου και εμβολιασμένων μοσχευμάτων που χρησιμοποιούνται για το φορτσάρισμα φυτών, συμπεριλαμβανομένων και των εμβολιασμένων μοσχευμάτων σε μπάλες χώματος, σε γλάστρες ή άλλα δοχεία, ή σύμφωνα με άλλες τεχνικές, με εκτίμηση των ποσοστών ριζοβολίας επί τοίς εκατό.
Η ένδειξη του ποσοστού ριζοβολίας επί τοίς εκατό απαιτείται μόνο για τα μοσχεύματα φυτωρίων και τα εμβολιασμένα μοσχεύματα, τα οποία προέρχονται από τις ποικιλίες που αντιπροσωπεύουν περισσότερο του 1 % του συνολικού αριθμού, ο οποίος προκύπτει από την πρόσθεση των αριθμών που αναφέρονται στο προηγούμενο εδάφιο·
β) για κάθε διοικητική ενότητα:
- τον αριθμό των φυτωρίων,
- τη συνολική έκταση που καταλαμβάνουν τα φυτώρια αμπέλου. Οι διοικητικές ενότητες, στις οποίες η συνολική έκταση των φυτωρίων παραμένει κατώτερη από 10 εκτάρια, δύνανται να αναφερθούν ομαδικά.
4. Η Επιτροπή δημοσιεύει κάθε τρία έτη περίληψη των πληροφοριών που αναφέρονται στις παραγράφους 2 και 3 στην έκθεση περί της εξελίξεως του αμπελουργικού δυναμικού που αναφέρεται στο άρθρο 30γ παράγραφος 2 του κανονισμού (ΕΟΚ) αριθ. 337/79.
Άρθρο 4
Ο κανονισμός (ΕΟΚ) αριθ. 1894/68 καταργείται.
Άρθρο 5
Ο παρών κανονισμός αρχίζει να ισχύει την 1η Απριλίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 7 Απριλίου 1981.

Labels: 12
3
6